OpenLLM-France/wikimedia huggingface dataset:
# Madame de Thèbes

Madame de Thèbes (1845 –1916), pseudònim de Anne Victorine Savigny va ser una clarivident i quiromàntica francesa. Va exercit la seva activitat des de la seva sala d'estar al número 29 de l'Avenue de Wagram a París. Cada Nadal, va publicar les seves profecies en un Almanac, que va gaudir d'una àmplia circulació. Es deia que va predir:
* La Guerra dels Bòers;
* La Guerra russo-japonesa;
* Desencadenants de la Primera Guerra Mundial;
* La mort violenta del General Boulanger;
* La tràgica mort de Catulle Mendes;
* La mort de William Thomas Stead;
* El cas Caillaux.
Va publicar el llibre L’Énigme du rêve : explication des songes el 1908. Va morir a París el 1937 als 77 anys.

## Referències

* ↑ Baritaud, Bernard. Pierre Mac Orlan: His Life, His Time, 1992. ISBN 9782600036931.
* ↑ «Mme. de Thebes's War Prophecies». The New York Times, 21-03-1915.
* ↑ Madame de Thèbes. L'énigme du Rêve: Explication des Songes (en francès). París: Librairie Felix Juven, 1908.
* ↑ «Madame de Thebes, French Oracle, Clairvoyant Who Predicted World War and Other Great Events Dies at 77». New York Times, 10-12-1937.

## Enllaços externs

* «Madame de Thebes, World's Most Renowned Seeress, Foretells Great Events of 1914». The Pittsburg Press, 28-12-1913.
* «Madame de Thebes, French Oracle, Clairvoyant Who Predicted World War and Other Great Events Dies at 77». New York Times, 10-12-1937.
# Madamigella di Maupin

Madamigella di Maupin és una pel·lícula coproduïda entre Espanya França i Itàlia, dirigida per Mauro Bolognini en 1966, lliurement inspirada en la biografia de Mademoiselle de Maupin i la novel·la del mateix nom de Théophile Gautier.

## Sinopsi

A la França del Rei Sol, una noia, Maddalena, s'allista a l'exèrcit per no sotmetre’s a un matrimoni de conveniència. Per aquest motiu s'ha de disfressar d'home prenent el nom de Teodore. Però aviat s'enamora del capità Alcibiades que li mostra una gran camaraderia. La seva identitat, però, la descobreix el pèrfid D'Albert que s'enamora d'ella però al final, després d'haver aclarit el malentès, tornada al paper de Maddalena i declararà el seu amor a Alcibiades.

## Repartiment

* Catherine Spaak - Magdeleine de Maupin
* Robert Hossein - Capità Alcibiade
* Tomás Milián - Cavaliere d'Albert
* Mikaela - Rosetta Durand
* Ángel Álvarez - Monsieur de Maupin
* Ottavia Piccolo - Princess Ninon
* Manolo Zarzo - El sergent

## Premis

* Premi Sant Sebastià a la millor direcció (1966)

## Referències

* ↑ Andrea Pergolari, Franco Verucci. La fabbrica del riso. Un mondo a parte, 2004. ISBN 8890062991.
* ↑ Vito Attolini. Dal romanzo al set. Dedalo, 1988. ISBN 8822045270.
* ↑ Premis del 1966 al web del Festival de Sant Sebastià

## Enllaços externs

* Le Chevalier de Maupin Arxivat 2016-03-04 a Wayback Machine. Filmographie Pathé Arxivat 2013-02-12 a Wayback Machine.
# Lókot

Lókot (en rus: Локоть) és un poble del krai de l'Altai, a Rússia, que el 2016 tenia 1.066 habitants. Pertany al raion de Lókot (Lóktevski raion).

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Lóvlia

Lóvlia (en rus: Ловля) és un poble de la República de Komi, a Rússia, segons el cens del 2010 tenia 3 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Luis Gómez Hortigüela

Luis Gómez Hortigüela (Burgos, 15 d'abril de 1910 - Madrid, 25 de maig de 1979) fou un militar espanyol capità general de la III Regió Militar en els darrers anys del franquisme. Va morir en un atemptat d'ETA militar a Madrid el 25 de maig de 1979 amb els coronels Agustín Laso Corral i Jesús Ábalos Giménez, i el conductor Luis Gómez Borrero.

## Carrera

En 1925 ingressà a l'Acadèmia General Militar, en la qual el 1928 va assolir el grau d'alferes i el 1930 fou ascendit a tinent. El cop d'estat del 18 de juliol de 1936 el va sorprendre a Melilla i va unir-se als colpistes. En 1937 fou ascendit a capità i va participar en la batalla de Terol, acció per la qual va rebre la Medalla Militar Individual. En 1943 fou ascendit a comandant per mèrits de guerra i fou nomenat ajudant de camp del general Mohammed ben Mizzian. En 1951 ascendí a tinent coronel i nomenat cap del Regiment d'Infanteria "Saboya" n. 6 i de la Brigada d'Infanteria Mecanitzada XXXI. En 1964 va ascendir a general de brigada i fou nomenat governador militar de Santander i de Castelló de la Plana. En 1967 fou ascendit a general de divisió i nomenat subinspector general de tropes i serveis de la V Regió Militar, cap de la Divisió Maestrazgo i governador militar de Saragossa. En 1971 fou ascendit a tinent general i nomenat capità general de la III Regió Militar amb seu a València. Va ocupar el càrrec fins al 15 d'abril de 1976, quan va passar a la reserva. En 1977 fou nomenat Cap Superior de Personal de l'Exèrcit, càrrec que ocupava en el moment del seu assassinat. Presidia una comissió que va elaborar una proposta de normes d'escales de comandament i règim d'ascens a l'Exèrcit.

## Assassinat

A les 9:00 hores del 25 de maig de 1979 el tinent general i els coronels Agustín Laso Corral i Jesús Ábalos Giménez sortien de la residència militar en un vehicle SEAT 1430 en direcció a la Caserna General de l'Exèrcit (Madrid). A les 9:15 al carrer Corazón de María cantonada amb el carrer Clara del Rey, foren atacats per quatre membres del comando Argala, liderat per Henri Parot, que metrallaren el vehicle i després els llençaren una granada. Els tres militars moriren en l'acte, mentre que el conductor restà malferit i va morir poc després a l'Hospital La Paz.

## Referències

* ↑ ETA asesina a tres militares y un civil en Madrid, y a un empresario en Éibar, Blog de Libertad Digital - In Memoriam
* ↑ Militares asesinados en Madrid. Una hija suya se casaba hoy, ABC, 26 de maig de 1979
* ↑ Gómez Hortigüela: brillante trayectoria profesional, El País, 26 de maig de 1979
* ↑ Luis Gómez Hortigüela al web de RTVE
* ↑ ETA ASESINA AL TENIENTE GENERAL LUIS GÓMEZ HORTIGÜELA Y SUS AYUDANTES, Canal Historia
# Casto Plasencia y Maestro

Casto Plasencia y Maestro (Cañizar, Guadalajara; 17 de juliol de 1846 - Madrid; 18 de maig de 1890) va ser un pintor espanyol. Va practicar la pintura històrica, el retrat, el Costumisme, la pintura decorativa i el muralisme, amb una evolució posterior cap a la pintura al natural que el portaria a crear la colònia artística de Murs, dedicada al paisatgisme plenairista.

## Obres destacades

* El rapto de las Sabinas (1873)
* El origen de la república romana, a la Diputació d'Alacant.
* Ninfa de las mariposas, al Museu de Saragossa.
* Retrato de Bravo Murillo (1879), al Congrés dels Diputats d'Espanya.

## Referències

* ↑ L'obra al web del congrés

## Bibliografia

* García Loranca, Ana, y García-Rama, Jesús Ramón: Pintores del siglo XIX: Aragón, La Rioja, Guadalajara. Zaragoza, Caja de Ahorros y Monte de Piedad de Zaragoza, Aragón y La Rioja, 1992, p. 425.
* Diges, Juan, y Sagredo y Martín, Manuel: Biografías de Hijos Ilustres de la Provincia de Guadalajara. Guadalajara, 1889.

## Enllaços externs

* Casto Plasencia al web del Museo del Prado
# Isoperla lesbica

Isoperla lesbica és una espècie d'insecte plecòpter pertanyent a la família dels perlòdids. En el seu estadi immadur és aquàtic i viu a l'aigua dolça, mentre que com a adult és terrestre i volador. Es troba a Europa: el nord de les illes de la mar Egea (Grècia).

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* 1 2 Zwick, P., 1978. Mitt. Schweiz. ent. Ges. 51(2-3):232.
* ↑ Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Perlodidae Species Listing (anglès)
* ↑ GBIF (anglès)
* ↑ PESI (anglès)
# Isoperla kir

Isoperla kir és una espècie d'insecte plecòpter pertanyent a la família dels perlòdids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Europa: Còrsega.

## Referències

* ↑ Banks, 1906. Ent. News 17:175. «Enllaç».
* ↑ uBio (anglès)
* ↑ Fochetti & Vinçon, 1993. Nouv. Rev. Entomol. 10(4):375.
* ↑ Catalogue of Life (anglès)
* ↑ uBio (anglès)
* 1 2 Plecoptera Species File (Version 1.1/4.0) (anglès)
* ↑ Perlodidae Species Listing (anglès)

## Enllaços externs

* PESI (anglès)
* BioLib (anglès)
# Isotèmnids

Els isotèmnids (Isotemnidae) són una família de mamífers notoungulats que visqueren a Sud-amèrica entre el Paleocè i l'Oligocè.

## Referències

* ↑ McKenna, Malcolm C., and Bell, Susan K. 1997. Classification of Mammals Above the Species Level. Columbia University Press, Nova York, 631 p. ISBN 0-231-11013-8
# Jean Bondol

Jean Bondol, també anomenat Jean de Bruges (fl. 1368- 1381) va ser un pintor i miniaturista flamenc, en l'època gòtica. Va néixer a Flandes que en aquella època formava part del domini dels ducs de Borgonya. Va entrar al servei del rei Carles V a París, sent un dels primers grans artistes franc-flamencs al servei de la reialesa francesa. Se li atribueixen, entre altres obres, la miniatura de la dedicatòria d'una Bíblia (1371, museu Meerman-Westreenen de La Haia) i els cartrons del Tapís de l'Apocalipsi (cap a 1375). A la tradició d'artistes com Jean Pucelle, Bondol li va afegir el realisme flamenc i la seva concepció de l'espai, síntesi estilística que va contribuir a l'aparició de l'estil gòtic internacional cap a l'any 1400.

## Bibliografia

* Maneyre-Dagen, N., Leer la pintura, Spes Editorial, S.L., 2005. ISBN 84-8332-598-5
* Raynaud, N., "Bondol", al Diccionario Larousse de la pintura, tom I, Editorial Planeta-De Agostini, 1987. ISBN 84-395-0649-X
# Incisa Scapaccino

Incisa Scapaccino, (Ansisa en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Bergamasco, Castelnuovo Belbo, Cortiglione, Masio, Nizza Monferrato, Oviglio i Vaglio Serra.
Pertanyen al municipi les frazioni de Borgo Ghiare, Borgo Impero, Borgo Madonna, Borgo Stazione, Borgo Villa, Poggio i Regione Collina.

## Galeria fotogràfica

* Vista del poble
* Muralla del castell
* Muralla del castell
* Porta de Valcalzara
* Castell nou
* Església de St. Joan
* Església del Carme
* Església de Sant Víctor
* Església de Virgo Potens
* Església de Sant Antoni
# Jacamar bru

El jacamar bru (Brachygalba lugubris) és una espècie d'ocell de la família dels galbúlids (Galbulidae) que habita boscos i matolls de l'est de Colòmbia, sud de Veneçuela, Guaiana, est del Perú, nord de Bolívia i el Brasil.
# Island in the Sun (cançó)

Island in the Sun és el segon senzill de l'àlbum Weezer (The Green Album), tercer disc del grup estatunidenc Weezer. El senzill fou produït per Rik Ocasek i es va llançar l'any 2001. Tot i que inicialment no tenien planejat que formés part de l'àlbum, el productor va decidir introduir-la i va esdevenir el senzill amb més ressò de la banda arreu del món. El seu títol es va extreure de la cançó Holidays in the Sun dels Sex Pistols.
La banda va gravar dues versions del videoclip. La primera, coneguda com a Mexican Wedding i dirigida per Marcos Siega, mostra a la banda tocant durant tot el desenvolupament del casament d'una parella mexicana. La segona versió, titulada Animals i dirigida per Spike Jonze. En aquest videoclip també apareix la banda però jugant amb diversos animals salvatges en una muntanya. Només Brian Bell, Rivers Cuomo i Patrick Wilson apareixen en el videoclip, ja que el baixista Mikey Welsh abandonà la banda poc abans del rodatge. Als executius de la MTV no els agradava la primera versió i aquesta tingué menys publicitat, tot i que ambdues es troben disponibles a iTunes.

## Llista de cançons

Promo CD només ràdio
* "Island In The Sun" - 3:20
CD Retail #1 (Regne Unit)
* "Island In The Sun" - 3:20
* "Oh Lisa" - 2:45
* "Always" - 2:05
* "Island In The Sun" (Vídeo CD-ROM)
CD Retail #2 (Regne Unit)
* "Island In The Sun" - 3:20
* "Sugar Booger" - 3:40
* "Brightening Day" - 2:11
7" Retail (vinil groc) (Regne Unit)
* "Island In The Sun" - 3:20
* "Always" - 2:05
CD Retail (Japó)
* "Island In The Sun" - 3:20
* "Teenage Victory Song" - 3:05
* "Starlight" - 3:19

## Posicions en llista

| Llista | Posició |
| US Modern Rock Tracks | 11 |
| UK Singles Chart | 31 |
| US Billboard Hot 100 | 111 |

## Enllaços externs

* Lletres de "Island in the Sun" Arxivat 2009-04-28 a Wayback Machine.
# Iuan de Manxukuo

El iuan de Manxukuo (满洲国圆) va ser la moneda oficial de Manxukuo, entre juny de 1932 i agost de 1945.
La unitat monetària es va basar en un patró base de plata pura de 23,91 grams. Va substituir el Tael xinès de Haikwan, el sistema monetari local que es feia servir de manera regular a Manxúria abans de l'incident de Mukden, com a moneda de curs legal.

## Història

Inicialment, els bitllets de banc i monedes van ser produïts pel Banc del Japó, i posteriorment es van començar a emetre des de la Casa de Moneda del Banc Central de Manchou a la capital de Manxukuo, Hsinking (ara Changchun). L'any 1935 Manxukuo va deixar de valorar el iuans amb el patró de plata -a causa de les fluctuacions mundials en el preu de la plata durant la dècada de 1930- i va establir un tipus de canvi fix, establint posteriorment una paritat de canvi aproximat amb el ien japonès.
Durant tot aquest període gairebé la meitat del valor dels bitllets emesos va ser recolzat per reserves en espècie. Els bitllets emesos tenien cinc valors, cent, deu, cinc i un iuans, i cinc xiao (mig iuan), i normalment a l'anvers mostraven governants de la dinastia Qing de la Xina. L'any 1944 es van emetre bitllets de 1.000 iuans perquè el seu ús no quedés superat per les pressions inflacionistes que solien experimentar les zones controlades pels japonesos cap al final de la Segona Guerra Mundial.
El iuan es va subdividir en 10 xiao (角), 100 fen (分) o 1.000 li (釐). Les monedes van ser emeses en denominacions de 5 li fins a 10 fen.
El 1944 i 1945, Manxukuo va emetre monedes (d'1 i 5 fen) fetes amb el que el "catàleg estàndard de monedes del món" descriu com "fibra de color vermell o marró", semblant al cartró. És un dels pocs exemples de moneda no metàl·lica.
L'any 1948, després del final de la Segona Guerra Mundial, el Banc Tung Pei va comprar uns 12 mil milions de iuans en bitllets del Banc Central de Manchou.

## Referències

* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0-87341-150-1.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.
# Javier Fernández Abruñedo

Javier Fernández Abruñedo (Sada, la Corunya, 20 de febrer de 1996), més conegut com a Bicho, és un futbolista gallec que juga de centrecampista. El seu equip actual és el Racing de Ferrol, on hi juga cedit pel Deportivo de La Coruña.

## Trajectòria esportiva

Format a l'equip del seu poble, el Rayo Sadense, amb 11 anys va passar a formar part de les categories inferiors del Deportivo de La Coruña. Amb 16 anys ja va debutar amb l'equip filial, el Fabril.
Bicho va debutar amb el primer equip del Deportivo el 17 d'agost de 2013, jugant els últims tres minuts del partit guanyat per 0-1 contra la UD Las Palmas. El 14 de juliol de 2014 es confirma que jugarà dues temporades cedit al Futbol Club Barcelona B. Posteriorment va jugar cedit al CD Leganés, on no va tenir minuts, i a la SD Compostela. Actualment juga al Racing de Ferrol, també en qualitat de cedit.
Ha estat internacional a les categories sub-16, sub-17 i sub-19 de la selecció espanyola.

## Referències

* ↑ Valerón no pot fer miracles
* ↑ Javier Fernández arriba cedit al Barça B

## Enllaços externs

* Dades del jugador a lapreferente.com (castellà)
* Dades del jugador a transfermarkt.es (castellà)
* Dades del jugador a scoresway.com (anglès)
# Javier Espinosa Robles

Javier Espinosa Robles (Màlaga, 1964) és un periodista espanyol. El 1994 va començar a publicar a El Mundo. Ha viscut i treballat al Líban, Afganistan, l'Iraq, Egipte, Líbia, Algèria i Síria. És corresponsal a Hong Kong.

## Biografia

Llicenciat en Ciències de la Comunicació, al llarg de la seva trajectòria ha treballat com a redactor en els diaris El Día i La Tarda de les Illes Canàries, el diari Ya, la revista Época i diari El Mundo. Així mateix, ha estat col·laborador del diari El Independiente, l'agència EFE i Onda Cero.
Al llarg de la seva trajectòria ha estat destinat com a corresponsal d'Época a Londres el 1989; corresponsal d'El Mundo a Amèrica Llatina, amb base a Mèxic de 1995 a 1999; i corresponsal del mateix diari a l'Àfrica, amb base a Rabat de 1999 a 2002. Durant aquest temps ha cobert la Guerra d'Angola, la Guerra de Sri Lanka, la Guerra del Golf (1990), la Guerra de Iugoslàvia (Croàcia i Bòsnia), va cobrir el Genocidi de Ruanda, la Guerra del Cenepa, la Guerra de Colòmbia. El 1994 va cobrir el final de l'Apartheid a Sud-àfrica. A Amèrica Llatina, va cobrir entre 1995 i 1999 tots els esdeveniments significatius ocorreguts en aquest continent, des de l'Operació Uphold Democracy fins a la crisi dels ostatges de l'ambaixada japonesa a Perú, passant pel cas Pinochet a Xile, el conflicte entre l'Equador i el Perú, o les eleccions presidencials d'una desena de nacions.
El 1999 va ser segrestat pels rebels de Sierra Leone. L'any 2000 Espinosa va guanyar el Premi Internacional de Periodisme Rei d'Espanya per la crònica «Regreso al infierno de Sierra Leona», en què descrivia el conflicte armat a través dels nens soldats. Va ser corresponsal al Pròxim Orient del diari El Mundo, on va cobrir la Segona Intifada, la guerra de l'Iraq des del 2003, la Guerra del Líban de 2006 i des del 2011, les revoltes àrabs a excepció de la de Tunísia.
Durant la guerra civil siriana, el 16 de setembre de 2013, va ser segrestat amb el fotoperiodista Ricard Garcia Vilanova al checkpoint de Tell Abyad, a la governació d'Ar-Raqqà, per Estat Islàmic quan intentaven abandonar Síria després de dues setmanes cobrint el conflicte. El 4 d'octubre també havia estat capturat a Síria el reporter Marc Marginedas. Juntament amb Marc Marginedas i Ricard Garcia Vilanova, va rebre el Premi Internacional de Periodisme Manuel Vázquez Montalbán 2013 i el X Premi José Couso de Llibertat de Premsa. També compta amb tres premis Bayeux-Calvados, el Miguel Gil Moreno (2012) i el Cirilo Rodríguez.

## Referències

* ↑ http://www.elmundo.es/internacional/2013/12/09/52a5beda63fd3dd64a8b4585.html
* 1 2 3 4 5 «Javier Espinosa». Fundación Miguel Gil Moreno. Arxivat de l'original el 3 de febrer 2015. [Consulta: 3 febrer 2015].
* ↑ «Marginedas, Espinosa i Garcia Vilanova, premiats pel Club Internacional de Premsa». Ara. EFE, 31-03-2013.
* ↑ Puga, Natalia. «Javier Espinosa, García Vilanova y Marc Marginedas, Premio José Couso de Libertad de Prensa». El Mundo, 08-04-2014. [Consulta: 3 febrer 2015].
# Javier Estrada

Javier Estrada (Barcelona, 6 d'agost de 1976) és un cantant, actor i presentador català.

## Biografia

Nascut el 1976 a Barcelona, és llicenciat en administració i direcció d'empreses, i diplomat en psicologia per la Universitat Oberta de Catalunya. Va viatjar per tot Europa com a jugador de tennis professional i va apostar paral·lelament per una carrera musical com a cantant. El 2002, va entrar al programa de telerealitat Gran Hermano com a reserva i es va incorporar a la tretzena setmana al concurs, on finalment va ser expulsat en la semifinal, amb un 60% dels vots. El 2004 va concursar a La Granja VIP, a Xile, i va resultar ser el guanyador de l'edició.
Com a presentador, ha treballat en programes, com a Granjeras, (C13, Xile), Al pie de la letra (Antena 3) o La partida (TV3). A més, va començar la seva carrera musical el 2004, editant i produint els discos Mi alma llora, A pesar de lo que digan i Per tu.

## Produccions
### Discografia

* 2005 Mi alma llora
* 2008 A pesar de lo que digan
* 2011 Per tu

### Programes

* Doble T (Teletaxi TV) Presentador (2003).
* Ziga Zaga (Teletaxi TV) Presentador (2003).
* Granjeras Presentador (2005-2006) (C13, Xile).
* Doble T VIP (Teletaxi TV) Presentador (2006-2007).
* A mano (Antena.Nova) Presentador amb Estela Giménez (2007).
* Al pie de la letra (Antena 3) Presentador (2007-2009).
* La partida (TV3) Presentador (2010-2013).
* ¿Quién manda aquí? (TVE), Presentador (2014).
* Contigo aprendí (Canal Sur TV, Castilla-La Mancha Televisión, Telemadrid), Presentador (2014).

### Sèries de televisió

* Luna negra Protagonista amb Lorena Bernal. 196 capítols (2002-2004)
* Descarado (2006)
* C.L.A. No somos ángeles (Antena 3) (2007)

## Referències

* ↑ «TV-3 torna a jugar amb 'La partida'». El Periódico de Catalunya, 09-07-2012 [Consulta: 22 desembre 2015].
* ↑ «Javier Estrada fitxa per TVE». Ara, 19-09-2014 [Consulta: 22 desembre 2015].

## Enllaços externs

* Javier Estrada - Lloc web oficial
# Jean-François Rault

Jean-François Rault (Lamballe, 8 de juny de 1958) va ser un ciclista francès que fou professional entre 1980 i 1988. Durant la seva carrera professional aconseguí 7 victòries. El seu èxit més important fou la victòria a la darrera edició de la Bordeus-París.
A Lamballe, Bretanya, hi ha una prova cicloturista que duu el seu nom.

## Palmarès

* 1980
** 1r de la Redon-Redon
** Vencedor d'una etapa de la Ruta de França
* 1981
** Vencedor d'una etapa a l'Étoile des Espoirs
** Vencedor d'una etapa del Tour del Llemosí
** Vencedor d'una etapa del Tour de Valclusa
* 1982
** 1r al Gran Premi de la vila de Rennes
** Vencedor d'una etapa del Tour de Còrsega
** Vencedor d'una etapa del Tour del Llemosí
* 1983
** 1r de la Chateauroux-Limoges
** Vencedor d'una etapa dels Quatre dies de Dunkerque
* 1984
** Vencedor d'una etapa del Tour d'Armòrica
* 1985
** Vencedor de 2 etapes a l'Open Postgirot
* 1988
** 1r a la Bordeus-París
** 1r a Riom

### Resultats al Tour de França

* 1982. 74è de la classificació general
* 1984. 82è de la classificació general
* 1987. 77è de la classificació general

## Enllaços externs

* Darrer vencedor de la Bordeus-París